XOFT és GarconGO

Mi is egészen pontosan a GarconGO?
Egy felhő alapú komplett vendéglátóipari-rendszer, tetszőlegesen kombinálható szoftverekkel, kiegészítőkkel, elemekkel.
Minden része testre szabható, így a legkisebb kávézó vagy egy egész franchise-hálózat is megtalálja a neki megfelelő kombinációt.
Van hozzá online pénztárgép, felhő, mérleg, bankkártyaolvasó, mobil egységek, jegyellenőrző, konyhai monitor, vevőkijelző, számlázó, működik Windows-on, Android-on és iOS-en is.
Lokálisan működik, 1 helyi adatbázist használ. Nincs róla máshol backup. Minden nap végén, napi záráskor készít egy helyi mentést.

Fejlesztők, tulajdonosok:
Rádler Balázs 		+36204582400 radler.balazs@xoft.hu		     Tulajdonos - Minden
Körtvélyesi Benedek 	+36209144449	 kortvelyesi.benedek@xoft.hu	     Ügyvezető - Fejlesztés
Gábor Pelle 		+36309372980	 pelle.gabor@xoft.hu		     Tulajdonos - Értékesítés
Rádler Szilvia 				 admin@xoft.hu		     Számlázás - Pénzügy

A munkavégzés minden hétköznap 8:00-16:30-ig tart. Óránként 10-10 perces szünet áll rendelkezésre, illetve egy 40 (10+30) perces ebédszünet, ezt szintén a CapITrisben lehet beállítani. Nincs előre meghatározva, hogy ezeket a szüneteket mikor kell/lehet kivenni, ugyanis általában egy munkatárs viszi a kampányt egész nap, éppen ezért elengedhetetlen, hogy minden egyes ügyfél vissza legyen hívva, akik a szünetek alatt kerestek bennünket.

A rendszer, amiben a hívásokat bonyolítjuk, a CapITris nevű szoftver. Ide belépve listázva lehet látni a visszahívásra beállított hívásokat, időponttal, hogy mikor hívott, telefonszámmal és egy már esetlegesen elmentett névvel. A bal oldali menüben megtalálhatóak az előzmények, illetve a telefonkönyv, mindkettőben lehet konkrét számra-, de akár kulcsszóra/névre is keresni egyaránt. Az előzményekben lehet visszahallgatni is a hívásokat, ha esetleg bizonytalanság merülne fel, vagy valamit elfelejtettünk volna a hívás ideje óta. A fenti menüsávból lehet kiválasztani a rövid (10 perces) szünetet, az ebéd (30 perces) szünetet, valamint, ha nem elérhetőre váltunk, akkor lehet kilépni is a nap végén. Figyelem! Amikor belépsz, automatikusan nem elérhetőre tesz a rendszer, át kell rakni elérhetőre!
Amikor bontjuk a vonalat, különböző lehetőségek közül kell kiválasztanunk egyet és megjelölni, annak fényében, hogy mi a teendő a hívással – ha van vele még. A hívás okát minden esetben ki kell tölteni, ha máshova nem is írunk feltétlenül semmit (mert ugye megoldottuk, mondjuk, az ügyet), ugyanis ez megjelenik majd a CapITrisben is és ez alapján lehet keresni is, és így ránézésre tudjuk, hogy mi (volt) a teendő vele (még, ha csak pár szóban van is odaírva).

Megbeszélésre, segítségkérésre, kontaktra, üzenetküldésre a Discord nevű, internetes böngészőből elérhető (de akár különálló applikációként (számítógépre és telefonra) is letölthető) programot használjuk. Ide nem kell már regisztrálni, ugyanis van egy Anderson Support nevű fiók, amit szabadon használhat bárki, akinek nincs saját Discord/DC profilja. Ez már elő van készítve, Juhász Réka Andersonos Outlook címéhez van kötve, de ez bármikor megváltoztatható.
A Discord saját keresője egyébként nagyon jó és hasznos is, ugyanis előfordulhat, hogy a felmerült probléma már előfordult korábban és kaptunk rá választ.

Fontos, hogy mindig legyen megnyitva a DC, a Garcon BackOffice (office.garcon.hu), az AnyDesk, a Thunderbird e-mailező és a rendezett, összegyűjtött anyag, ugyanis ott nagyon sok információ, jelszavak és segítség fellelhető.

Számtalan témában hívhatnak az ügyfelek: hibabejelentéssel kapcsolatban, kéréssel, kérdéssel, amire tudunk, igyekezzünk válaszolni és megoldani. Ha pl. NAV-os vagy NTAK-os kérdésük van, érdemes egyébként a saját könyvelőjük-, vagy az adott intézmény felé irányítani őket, mert az ott dolgozók tudják a legpontosabban megválaszolni az olyan jellegű kérdéseiket.
Konkrét árajánlattal kapcsolatos kérdéseket irányítsuk a 3-as mellékre, vagy kérjük meg őket, hogy írjanak egy e-mailt az admin@xoft.hu-ra. Ha a programmal kapcsolatos kérdésük van, akkor az értékesítés-, 1-es mellékre – Pelle Gábor -, de, amire tudunk, válaszoljunk mi.

XOFT napi teendők

E-mail-ek:
· átfutni őket és válaszolni mindenre, amire tudunk és kell
· amikkel nem tudjuk, hogy mi a teendő – ilyenek lehetnek pl. a Fiscates meg a pénztárgépes e-mailek -, azokat inkább továbbítsuk, mert lehet, hogy nekünk nem tűnik fontosnak, de amúgy az lehet
· ezen a ponton elvileg már csak az ügyfelek által írt e-mailek maradtak meg, amiket át kell olvasni, értelmezni, amennyiben valamit nem tudunk, szintén továbbítani valamilyen platformon a fejlesztés felé, vagy, ha nem világos, akkor ügyféltől visszakérdezni e-mailben, vagy felhívni és szóban megbeszélni, hogy mit szeretne
· amit meg tudunk válaszolni, válaszoljuk is meg mihamarabb

A nem fogadott hívásokat kezeljük megfelelően, tehát legyenek visszahívva egyszer mindenképp reggel, délelőtt, az IVR-ben letettek is, és akár a számlázás is, ha az ’Admin’ felhasználó nincs belépve a CapITrisbe. Utóbbi esetben a megbeszélteket továbbítsuk Szilvinek (discordon LogiSchool, e-mailje admin@xoft.hu)

A megoldatlan ügyek táblában vezessük be az oda valókat, szerintem célszerű nap végén. Ezt a táblát csütörtökönként át kell nézni, és, ha van olyan ügy, ami továbbra is megoldatlan maradt, írjuk be a szeróra csütörtök reggel, délelőtt, és kérdezzünk rá még egyszer, hátha lett előrelépés az ügyben, és tájékoztassuk a kapott információ alapján az ügyfelet, még, ha ez azt is jelenti, hogy további türelmét kérjük a megoldásig.

GarconGO telepítés:

AnyDesken keressük meg a szóban forgó üzlet számítógépét, lépjünk be, és kezdjük el a szoftver telepítését az alábbiak szerint:

0. asztalról az Xoft mappából a telepítőket másolni a C -> temp mappát létrehozva
1. GarconGO setup futtatás rendszergazdaként
2. DataHandler futtatás rendszergazdaként
3. C: -> XOFT -> CreateService futtatás rendszergazdaként
4. Rövid dátum átállítása: éééé.hh.nn. (Vezérlőpult)
5. Regedit -> Számítógép\HKEY_LOCAL_MACHINE\SOFTWARE\WOW6432Node\XOFT\Garcon3 jobb klikk -> engedélyek - > Teljes hozzáférés mindenre (legfelső és legalsó emberkés ikon)
6. Szolgáltatások -> GarconOfficeDataHandler Indítása -> 1067 error esetén létrejön config és a login fájl a GXService-ben
7.1 Config kitöltése: 
StorageID = raktárazonosító (annak a raktárnak a száma, amelyik termékeivel használni akarják a programot). Ha nem vagy benne biztos, akkor kérdezd meg Benőt.
TenantName = Előfizetés neve/BO neve
ClientName = Gép neve (kliens1/2/3) – itt nagyon fontos megnézni a BackOffice-ban, hogy milyen kliensek vannak. Kettő azonos nem lehet.
7.2 Login kitöltése: superadmin pw: Vodka004Soda02
8 Szolgáltatások: GarconOfficeDataHandler, jobb klikk - tulajdonságok: 
8.1 Indítás típusa:automatikus késleltetett indítást be kell állítani
8.2 Helyreállítás: Első hiba/Második hiba/További hibák: "A szolgáltatás újraindítása"
9. Jogosultságok beállítása (GarconOfficeDateHandler újraindítása)

Ha már volt rajta egyszer GarconGO, azt le kell törölni az alábbi módon:
0. Fontos, hogy minden adat legyen feltöltve – tehát ne legyen egyetlen sales fájl sem a GXService-ben.
1. Vezérőpultból kitöröljük a GarconGO-t és a FireBird-öt.
2. Porgamfájlok (x86)-ból kitöröljük a FireBird-öt.
3. Csomagolni a temp, az XOFT és a GXService mappákat és áthelyezni egy archivba a backup miatt, aztán az előbbi pont lépéseit követve lehet telepíteni.

Ha elromlott a gépük, és újat vesznek, akkor fel kell telepíteni rá a GarconGO-t. Viszont ebben az esetben ugyanazokat az adatokat meg kell tartanunk, ha tudjuk. Be kell menni a Garcon3 mappába, ott a Datába és onnan az fdb-t át kell másolnunk a mi gépünkre vagy kapásból az ügyfél új gépére.

Asztaltérkép és egyéb (pl. ÁFA-s számlák adatainak) importálása:
1. ÜF régi gépe mindenképp kell hozzá!
2. XOFT -> Garcon3 -> data -> Garcon.dfb, ezt kell átmásolni a mi gépünkre
3. ÜF új gépére át kell másolni -> ki kell lépni a Garconból (front office)
4. szolgáltatások -> GarconOfficeDataHandlert újraindítani
5. megnyitni a Garcont, és elvileg jó lesz

Webes felület, Garcon Backoffice
A www.office.garcon.hu oldalon fogsz tudni belépni a BackOffice-ba. Az előfizetés neve az egység neve, kisbetűkkel, egyben, ékezetek nélkül és a superadminos felhasználónévvel és jelszóval tudsz majd bejelentkezni.
A bal felső sarokban a három vonalra kattintva tudod elrejteni-, vagy előhozni a menüsávot. Az egyes pontokra kattintva pedig eléred az adott funkciót, vagy, amelyik mellett egy pici nyilat látsz, az lenyíló és további menüpontokat találsz alattuk.

Irányítópult: ez az oldal fogad, amikor belépsz, itt látszik az adott napi forgalom.
Termékek: minden, ami a forgalmazott árukkal kapcsolatos, itt lehet beállítani, átállítani. Törölni nem lehet egyetlen terméket sem, csak inaktiválni. Ekkor eltűnik a Garcon éttermi felületéről, az aktív termékek közül, de az adatbázisban bent marad, bármikor újra aktiválható. Többféle módon lehet szűrni, többféle szempont alapján, illetve konkrét termék névre is.
Termékek adatlap:
Termékszerkesztés: a sárga ceruzára kattintva lehet szerkeszteni az adatlapot. Ez után megjelenik az alábbi ablak és itt, miután elvégezted a módosításokat, a szintén sárga mentés ikonra kattintva tudod véglegesíteni az adatlapot. Amennyiben több raktárad/egységed van, és ugyanazt a terméket árulod két-, vagy több helyen is, úgy lehetőséged van egyszerűen átmásolni egyik raktárból a másikba a szóban forgó terméket. A raktárba másolás gombra kattintva az alábbi, felugró ablak jelenik meg a képernyő közepén.
Raktár és eladási árak: egyetlen termék több raktárban szerepelhet, és más-más áron is el lehet adni. Raktáranként is lehet változtatni az árat, meg az összeget együtt.
Recept: az adott terméknek milyen alapanyagai vannak (pl. koktélok, pizzák, szendvicsek stb.). Csak létező termékekből lehet válogatni, a termékkeresőbe kell beírni, és onnan lehet kiválasztani a neked kellőeket.
Alapanyag: kilistázza, hogy az adott terméket – ha alapanyag – milyen termékeknél használod fel
Címkék: a beállításokban a címkelistából lehet bedobálni ide a címkéket
Nyilvántartási árak: átlag bevételezési ár egészen addig a pontig, amíg le nem nullázódik a készlet. Ha lenullázódik, akkor az átlagszámítás újra kezdődik
Partnerek: fel tudsz venni olyan partnereket, akik kapcsolatban vannak a vendéglátó céggel. Adatlapon belül lehet szerkeszteni. Ha a partnernek nincs adószáma/külföldi, akkor sok 9-est kell beírni. Számlázáshoz név, adószám, számlázási cím kell.
Raktár:
Leltár: lezárt/nem lezárt. A rendszer érzékeli a készletet, e mellé le kell számolni, hogy fizikailag mennyi van az egységben. Ha a két szám egyezik, akkor rendben van, ha különbözik, akkor valami elcsúszhatott a két leltározás közötti időben. Ezt minden raktárra külön-külön meg kell csinálni, azonban egy raktárban egyszerre csak egy nyitott leltár lehet. A termékek mozgásait leltártól-leltárig nézzük.
Mozgatások (tételek) lista
Mozgatás létrehozása menüpont:
Beszerzés gomb: itt lehet betáplálni a programba, hogy volt bevételezés. Melyik raktárba, milyen értékben (nettó-, bruttó ár vagy nettó-, bruttó érték), kitől/honnan vetted, létre kell hozni a beszerzést, aztán a terméket megnevezni és a mennyiséget beírni – hozzáadás gombbal tudod a listához tenni.
Gyártás: pl. valamilyen típusú tészta (lángos, pizza stb.), vagy helyben készült chiliszósz esetén: termékekből csinálja, de ez még sem nem alapanyag, sem nem értékesíthető termék. Elkészíted, és aztán a többi étel receptjénél ez a termék lesz megadva, nem az, amiből ez készült – készletezés és a beszerzési árak miatt van erre szükség, mert pl. a chiliszószt fél évre előre bekészítik, de nyáron jóval olcsóbbak a zöldségek.
Kiadás: mit/mennyit veszel ki a készletből, kinek adod ki.
Átadás: két raktár közötti pakolás nyomon követésére alkalmas menüpont – melyik raktáradból, melyik raktáradba, milyen termékeket, mekkora mennyiségben.
Selejtezés: egy terméknek valamilyen baja lesz, akkor ide kell felvezetni. 
Értékesítések:
Értékesítés lista: a megadott szempontok alapján kilistázza az eladásokat, amiket excel táblázatba-, vagy pdf formátumban is le lehet tölteni. Szűrhetünk módosítóra (azaz a felhasználóra), raktárra (ha több van), eladástípusra, állapotra, kliensre, fizetési módra is. Fontos megadni a konkrét dátumot vagy időszakot is.
Értékesítés tételek lista: ki, mit, mennyit, mikor, kinek adott el az adott termékekből. Van kereső, szűrő stb.
Sztornózott lista: szintén meg lehet adni több szempont alapján, hogy mikor és mit akarunk keresni
Sztornó gomb: az egész eladást lesztornózza. Ez a gomb senki másnak nem érhető el (főnököknek sem), csak az adminoknak (Xoft).
Riportok:
Aktuális készlet: címkére, termékcsoportra lehet szűrni, adott dátumra, időszakra.
Forgalom: telephely (akár kliens) és dátum alapján lehet lekérni az aznapi forgalmat.
Felhasználó forgalom
Üzleti aktivitás: ki lehet választani azt a raktárt, aminek az adott napi forgalmára vagyunk kíváncsiak
Termék fogyás: különböző beállítások, szűrések alapján lehet adott termék fogyását ellenőrizni
Alapanyag fogyás
Mozgatás tételek: a raktár menüben, a mozgatások fül alatti opciók alapján lehet szűrni konkrét tételekre


Beállítások:
· Termékcsoport lista: létre lehet hozni új termékcsoportokat, inaktiválni/aktiválni őket, NTAK termékcsoportokba besorolni őket
· ÁFA lista
· Mértékegység lista: új mértékegységeket lehet hozzáadni, vagy már meglévőket inaktiválni
· Címke lista
· Kiszereltség lista: az italok mennyiségét lehet itt szerkeszteni, újakat hozzáadni, a már nem használtakat inaktiválni


Admin:
Felhasználó lista: új felhasználókat lehet hozzáadni a fül alatt. Több raktár esetén ki kell választani azt, amihez hozzáférhet. Nem lehet két felhasználónak azonos neve, illetve kódja sem (akkor sem, ha inaktív, ezért, ha egy felhasználó inaktívvá válik, érdemes a kódját valami random, hosszú számra átírni), mindenkiének egyedinek kell lennie (nevet megváltoztatni nem lehet, csak a kódot). Felhasználót törölni nem lehet, csak inaktiválni. A zöld pipára kattintva lehet inaktiválni a felhasználót, frissítés után eltűnik a listából, azonban bepipálva az inaktív négyzetet fent, meg lehet tekinteni azokat a felhasználókat is. Ugyanezzel a módszerrel lehet visszatenni a bepipálást követően az aktívak közé.
A sárga infó ikonra kattintva meg lehet tekinteni a beállításokat, jelszót, raktárt, amihez hozzá van rendelve az adott felhasználó, illetve szerepköröket lehet adni, vagy elvenni.

NTAK:
· Termékcsoport lista: szintén itt lehet szerkeszteni, mint a beállítások alatt
· Kézi napzárás: amennyiben nincs nyitva az egység-, vagy csak időszakosan van nyitva, abban az esetben is kell nyilatkozni az NTAK felé, ha zárva tart, ez pedig ebben a menüpontban elvégezhető
· NTAK termékek: szintén több szempont és szűrő alapján lehet keresni, valamint lehet szerkeszteni a termékek NTAK besorolását-, mértékegységét-, és mennyiségét is.

A GarconGO szoftver kezelőfelülete

A GarconGO kezelőfelülete-, más néven a Front Office (FO), amit az üzlethelységben, étteremben lát maga előtt az eladó, pincér, pultos, értékesítő.

Asztal/Lista nézet: itt megtalálható minden, ami egy asztal rendeléséhez kell. Rendelés hozzáadása/törlése, kedvezmény, lista a rendelésekről stb. Minden bevitel előtt kódot kér a szoftver, ami az adott felszolgáló egyedi azonosítója. Van lehetőség egy felhasználósra állítani a szoftvert, ebben az esetben egyetlen kódot fog kérni, napnyitáskor.
Beállítások menü:
· Rendszer: a nyomtatók és a program alapvető működésének beállítása
· Törzsadatok: kiszállítási címek szerkesztése
· Személyzet: dolgozók szerkesztése, hozzáadása, jogosultságok kezelése, kódok átállítása stb.
· Árutörzs: termékek, termékcsoportok szerkesztése
· Standív beállítások: manuálisan megadható, hogy mi legyen a készleten
· Kedvezmények: időszakos kedvezmények (pl. happy hour) beállítása
· Fizetési módok
Készlet: leltározáshoz szükséges. Raktári mozgatás, fogyás stb., mind itt látszik.
Főnök funkciók:
· Átlagár-kezelés: a bejövő készlet átlag-, vagy mindig egyéni ár alapján történjen
· Egy felhasználó: csak a nap elején kéri be a kódot, mindenki ugyanazt használja, ha többen vannak, így asztalok nyitásakor és fizettetéskor nem kér külön kódot (máskülönben mindig)
· Írás csak saját asztalhoz: csak az fér az asztalhoz, aki elkezdte beütni az asztalt. Más pincér nem fér hozzá
· Fizetési módok: ha ki van kapcsolva, akkor minden csak készpénzes lehet
· Szinkron idő: ha kijelöl egy gépet szervernek, akkor minden más gép a szervergépen levő adatbázist fogja használni. A szinkronidővel azt lehet beállítani, hogy a kliens gépek milyen gyakran szinkronizáljanak a szerverrel. Alapbeállítás: 10 másodperc
· Euro árfolyam
· Szervizdíj: a szervizdíj mértékét lehet beállítani

Nyomtatók:
· Számlanyomtató: ezt kapja az ügyfél
· Konyha 1-3, konyhablokk: a terméknél meg tudja adni, hogy a konyha 1/2/3 nyomtatóra menjen, a beállításoknál meg tudja adni, hogy a Konyha 1-3 ténylegesen melyik nyomtatót használja
· Pultblokk: ugyanaz, mint a konyhablokknál, csak ez a pultokhoz megy
· Számlablokk: minden egyes alkalommal, amikor új tételt üt fel, kinyomtatja a teljes számlát

Termék: termékcsoportok, illetve a bennük levő termékek szerkesztése
· Variáns/kiszerelés: röviditaloknál vagy pizzáknál szokott lenni. Egy adott termékből többféle mennyiségből lehet választani, de a raktárkészletbe más kiszerelésben érkezik be a termék (vagy az alapanyagai). Pl.: az étterem üvegben kapja az alkoholt, és abból méri ki a vendégeknek a 2 vagy 4 centet. Recept gombbal lehet beállítani, hogy vonja le a teljes üveg mennyiségéből
· Napi zárás gomb: egy nap addig tart, amíg le nem zárja a napot
· Napszám szerinti zárás: éjszakás műszakoknál használják, mert különben éjfélkor kellene zárni



Leltár működés leírása

01.01.
Van egy bolt, ami január 1-jén 10 órakor nyit. Reggel 8-kor, nyitás előtt, bevételeztek Coca Colaból
48 db-ot. A bolt kinyitott, és a nap folyamán 13 db Coca Colát értékesített
01.02
A bolt újabb 8 db Coca Colát értékesített
01.03.
A tulajdonos újabb 24 db-ot vásárolt és bevételezett, 11 db pedig értékesítésre került
01.04.
19 db Coca Colát értékesítettek, 2 db-ot pedig az alkalmazott leejtett, ezért le kellett selejtezni
01.05.
7 db Coca Cola került eladásra, a tulaj pedig elvitt 4 db-ot a másik üzletébe
01.06.
5 db Coca Colát értékesítettek

01.07.
Leltár
A leltár folyamán összesen 3 db Coca Colát számoltak.
A riport a következő oszlopokat tartalmazza:
Vonalkód a termék vonalkódja
Név a termék neve
Nyitó mennyiség: 48 db
A nyitó mennyiség
a., az adott termék legutóbbi leltározásakor beírt (számolt) mennyiség,
b., ha ilyen nincs, akkor az első raktári mozgás aktuális mennyiség értéke.
Ebben az esetben nincs előző leltár, tehát a nyitó mennyiség a 01.01.-én 8 órakor bevételezett 48db
Raktári mozgások: 18 db
A raktári mozgások az utolsó leltár, vagy ha ilyen nincs, akkor az első raktári mozgatás óta
keletkezett raktári mozgások összesített értéke. Esetünkben ez 24 db bevételezés 01.03.-án, 2 db
selejtezés 01.04.-én és 4 db átmozgatása másik üzletbe 01.05.-én, +24-2-4 = 18
A raktári mozgások közül pozitív előjelűek a
- Bevételezés
negatív előjelűek a
- Kivételezés
- Selejtezés
Összesen: 66 db
Az összesen a nyitó és raktári mozgatások értékek összege
Gép szerinti fogyás: 63 db
A gép szerinti fogyás az összes értékesítés összege, esetünkben 13 db 01.01.-én, 8 db 01.02.-én,
11 db 01.03.-án, 19 db 01.04.-én, 7 db 01.05.-én, 5 db 01.06.-án, tehát 13+8+11+19+7+5 = 63
Számolt mennyiség: 3 db
A számolt mennyiség a leltárkor megszámolt mennyiség, esetünkben 3 db 01.07.-én
Számolt fogyás: 63 db
A számolt fogyás az összesen és a számolt mennyiség különbsége, most 66-3 = 63
Különbség 0 db

A különbség a gép szerinti fogyás és a számolt fogyás különbsége. Mindig a gép szerintiből vonjuk
ki a számoltat. Ha az eredmény negatív, akkor hiányról, ha pozitív, akkor többletről beszélünk. Tehát ha a 01.07.-én történt leltárkor csak 2 db Coca Colát számoltunk volna, akkor a számolt fogyás 66-2=64, a gép szerinti fogyás továbbra is 63, a különbség 63-64=-1 tehát egy hiányzik (tipikusan akkor fordul elő, ha az alkalmazott eladja, de nem üti be a gépbe). Ha 4 db-ot számoltunk volna, akkor számolt fogyás 66-4=62, a különbség 63-62=1 tehát egy többletünk van (tipikusan akkor fordul elő, ha be lett ütve, de nem lett kiadva).

A következő héten így alakultak a dolgok:
01.08
Bevételezés: 48 db
Értékesítés 9 db
01.09
Értékesítés 10 db
01.10.
Értékesítés 2 db
01.11
Értékesítés 15 db
Leltár, de ezt a terméket nem leltározták le
01.12
Értékesítés 6 db
01.13
Átmozgatás 4 db
Értékesítés 5 db
01.14
Leltározva: 1 db
A riport pedig így alakul:
Nyitó mennyiség: 3 db
Mivel volt előző leltár, így a nyitó az előző leltárkor számolt mennyiség, azaz 3 db. Volt egy másik
leltár is, de abban ez a termék nincs leltározva, így vissza kell menni egész addig, amíg olyan
leltárt nem találunk, ahol ez a termék le lett leltározva, az pedig 01.07.-én volt!
Raktári mozgások: 44 db
+48 (01.08) - 4 (01.13)
Összesen: 47 db
3+44
Gép szerinti fogyás: 47 db
Számolt mennyiség: 1 db
Számolt fogyás 46 db
Különbség 1 db (többlet)
A különbséget, számolt és gép szerinti fogyást összegszerűen is meg kell jeleníteni, a leltárkor
érvényes nyilvántartási ár-, illetve (ahol van) értékesítési ár szerint is (mennyiség x ár).

Adóügyi nyomtató, FisCat, PriorCash

Adóügyi nyomtató szerviz:
Prior Cash Pénztárgép Kft.
Budapest, Hegedűs Gyula u. 94, 1133
Nyitvatartás:
hétfő          8:00–17:00
kedd           8:00–17:00
szerda        8:00–17:00
csütörtök   8:00–17:00
péntek       8:00–17:00
szombat     Zárva
vasárnap    Zárva

Telefonszám: (06 1) 359 6760
Naszek Róbert
Szervizvezető
e-mail: szerviz@priorcash.hu
mobil: +36204125866

Az adóügyi nyomtató csak számlanyomtatásra jó. Sokféle módon lehet csatlakozni (USB, LAN, soros port, wifi, BT, stb.). Új adóügyi nyomtatók beállításához, konfigurálásához lehet használni.
Ha beragad egy számla – kerekítési hiba, elütés, stb miatt. & jelet nem tud kinyomtatni az adóügyi nyomtató.

AEEPos: pénztárgép emuláló – kinézetét és funkcióit is emulálja. Ha bármi hiba van, azt is kidobja. FUN gomb: mindenféle pénztárgép műveletet lehet csinálni vele. X/Z mód: olyan műveletek, amihez nem kell szerelőnek lenned, pl. gép újraindítása, napi zárás, stb. Nap nyitásnál meg kell adni, hogy mennyi pénzzel kezded a napot. 

AEEConfig: tálcán fut. Funkciók gombra előjön az ablak.
X/Z mód ua.
P és S mód: „szerelési” műveletek.
Pl. USB újra párosítási műveletek. S mód, jobb alul egy nyilacska, azon belül Beállítások. Jelszó: egy szervizkód, amit elvileg csak szerelők csinálhatnak. Szervizkod.hu oldalon lehet legenerálni.
Kulcsgenerálás: S-mód, generálás. Ezt a kódot kell beírni az AEEConfigba. Párosítás gomb, majd Párosítás OK.
Ha mégsem: nincs bekapcsolva a nyomtató – a LEDek AKKSIRÓL való üzemeléskor is világítanak. A nyomtató elején van a bekapcsoló gomb, a pötty felőli oldala legyen benyomva.
Ha belefagy egy műveletbe: nem reseteli magát. VFD csatlakozóból ki kell húzni a kábelt, és a csatlakozó belsején van fent 2 érintkező, azokat kell rövidre zárni gemkapoccsal, ollóval vagy csavarhúzóval, amíg nem csippan vagy nem villannak fel a LEDek.
Ha beragad a kés: a nyomtató elején kell levenni, és ott a fogaskereket forgatni, amíg a kés nem megy vissza a kiinduló helyzetbe.

Adóügyi nyomtató megszemélyesítése/üzembe helyezése

· AnDesk -> GarconGO@ad
· Txt fájlba kimentjük a PTRegkódot/üzembe helyezési kódot (vonalkód alatti hosszú számsor)
· AEEConfig indítása -> Funkciók -> S módba való belépés (azzal a jelszóval, ami a már beírthoz legenerálódik) -> 3szög a jobb alsó sarokban -> Beállítások -> USB -> Párosítás
· S mód -> Regisztráció -> Rendszerbe állítás. Itt kérni fogja a generált kódot és a műszerész ig. számot, ami 208553
· Szervizkod.hu -> Pénztárgépek -> AEE regisztráció -> Generálás
Ezt a generált kódot mentsük el!!!! Ezen a ponton egyébként figyelni kell a dátumot is (P mód -> rendszeropciók -> bal oldali menüből ki kell választani a dátum és időt, majd a feltöltés gombra kattintani)
· S mód -> Regisztráció -> Üzembe helyezés. Itt szintén kéri a generált kódot és a műszerész ig. számot, továbbá az üzembe helyezési kódot (PTGRegkód, a vonalkód alatti, hosszú számsor).
· P mód ->  Lan -> WiFi alatt bekapcsolás
· P mód -> XML olvasása -> Lekérdezés -> Mappa mentése. Fontos, hogy fusson a PriorCash!!!!
· A most generált XML fájlok bekerülnek a C:\Program Files (x86)\FISCAT LTD\AEEPos\Service\XmlFiles mappába ahonna az AP számmal megegyező XML fájlokat át kell másolni a C:\-ben létrehozott „logfile” mappába. A többi XML fájl mehet az „old” mappába. Elvileg egyébként kapásból odakerül.
· Szervizkód.hu -> Pénztárgépek -> Ügyféladatok Beolvasása
· Az így kapott adatokat másoljuk át a Txt fájlunkba.

· mobil-adat -> Értékesítés -> Adószám bemásolása
· A zöld „+” jelre kattintva meg kell adni mindent adatot.
· Aláírási címpéldány feltöltése és nyomtatás
· A létrejött pdf-et küldjük el Szilvinek (admin@)!

Adóügyi nyomtató átszemélyesítése

· AnyDesk -> GarconGO@ad
· Txt fájlba kimentjük a PTRegkódot/üzembe helyezési kódot (vonalkód alatti hosszú számsor)
· AEEConfig indítása -> Funkciók -> S módba való belépés (azzal a jelszóval, ami a már beírt AP számhoz legenerálódik a szervizkódon) -> Jobb egérgombbal a háromszögre a jobb alsó sarokban -> Beállítások -> USB -> Párosítás
· S mód -> Regisztráció -> Üzemeltetés befejezése -> Itt kérni fogja a műszerész ig. számot, ami 208553. Ezen a ponton egyébként figyelni kell a dátumot is (P mód -> rendszeropciók -> bal oldali menüből ki kell választani (pipa) a dátum és időt, majd a feltöltés gombra kattintani, ha esetleg time errort ír ki)
· S mód -> Átszemélyesítés -> Itt kéri a generált átszemélyesítő kódot (jelszó) és a műszerész ig. számot, továbbá az üzembe helyezési kódot (PTGRegkód, a vonalkód alatti, hosszú számsor) Szervizkod.hu -> Pénztárgépek -> Adott AP szám -> Átszemélyesítés -> Generálás NE CSUKD BE, ANÉLKÜL, HOGY LEMENTENÉD a txt-be!
· P mód -> Lan -> WiFi alatt bekapcsolás-> XML olvasása -> Lekérdezés -> Mappa mentése. A most generált XML fájlok bekerülnek a C:\Program Files (x86)\FISCAT LTD\AEEPos\Service\XmlFiles mappába ahonnan az AP számmal megegyező XML fájlokat át kell másolni a C:\-ben létrehozott „logfile” mappába. A többi XML fájl mehet az „old” mappába. Fontos, hogy fusson a PiorCash közben!!!
· Szervizkód.hu -> Pénztárgépek -> Ügyféladatok Beolvasása. Az így kapott adatokat másoljuk át a Txt fájlunkba.
· mobil-adat -> Értékesítés -> Adószám bemásolása
· A zöld „+” jelre kattintva meg kell adni mindent adatot.
· Aláírási címpéldány feltöltése és nyomtatás
· A létrejött pdf-et küldjük el Szilvinek (admin@)

A pénztárgépben található SIM kártya szerződéséhez pedig az alábbi adatokra van szükség (ezt általában nem mi küldjük ki leendő ügyfélnek):
· Üzlet neve:
· Cégnév:
· Adószám:
· Cégjegyzékszám:
· Székhely:
· Pénztárgép Üzemeltetési hely:
· Kapcsolattartó e-mail címe:
· Kapcsolattartó telefonszáma:
· Számlázási cím:
· Számlázási mód: csekk/átutalás (átutalás esetén a bankszámlaszám)
· Bankszámlaszám:
· Szerződő személy neve:
· Szerződő személy személyi igazolványának száma:
· Aláírási címpéldány csatolva (Kizárólag PDF formátumban) Egyéni
· vállalkozó esetén a Vállalkozói Igazolvány másolata PDF formátumban

Az induláshoz létre kell hozni az adott egység, vagy cég BackOffice-át, ott létrehozni a telephelyet (vendéglő neve) és a raktárt (vendéglő neve + raktár), továbbá a felhasználó listában létre kell hozni a Főnök (007 jelszó) és a Pultos (123 jelszó) felhasználókat mindenképp.
Ügyfélnek vagy ki kell küldeni az adatbázis táblázat alapot, vagy, amennyiben ő küldi el az étlapját, például, pdf-ben vagy fotóként, akkor nekünk kell kitölteni neki és ezt feltölteni a termékeken belül a feltöltés gombra kattintva.
Mértékegységek csak az alábbiak lehetnek: darab, liter, kilogramm, adag, üveg. Tehát az italoknál csak a liter vagy egy üveges/dobozos üdítő esetében a db elfogadható, a dl-t és cl-t a program nem fogja tudni értelmezni.
A termék eladási ára a termék bruttó ára.
Áfa Lehet 5%, 18%, 27%, 0%-os ÁFA csak kivételes esetben lehet, ha alanyi adómentes vagy tárgyi adómentes terméket árul.
Az ÁFA a termékek helyben fogyasztott ÁFA kulcsára vonatkozik, míg a másodlagos ÁFA az elviteles termékek ÁFA-ja.
Két ugyanolyan terméknév az egész adatbázisban nem lehetséges!
A nyomtatóknál az ételek a Konyha 1, az italok pedig a Pult 1 nyomtatókra vannak alapértelmezve. Ha több konyhai vagy pult nyomatót használ (pl. Pizza pult vagy Koktél pult) ezért vannak olyan termékei, amit más nyomtatókra szeretne nyomtatni, a táblázat kitöltésekor ez kérem vegye figyelembe. Ha Ön csak adóügyi nyomtatót használ, akkor a nyomtatóbeállításokat hagyja figyelmen kívül.
Beszerezhetőek azok a termékek, amiket bevételezünk (beszállítótól vesszük) illetve a standívben látni szeretnénk, tehát készletet tartunk nyilván és leltározzuk.
Kedvezményezhető az a termék, amire az értékesítés során a pincér / eladó vagy a "Főnök" a rendelés felvételekor vagy a lefizetés során kedvezményt adhat.
Az oszlopokban az "i" az igaz, a "h" pedig a hamis rövidítése.

Gyakoribb hívási okok

Beragadt adat:
tehát, amikor azért hívnak, hogy nem látják a BackOffice-ban az aznapi – vagy akár az előző napi) eladásait. Menjünk fel az AnyDesken az eszközre, és első körben kattintsunk a jobb felső részen található-, piros adatfeltöltéses gombra. Ez nem oldja meg minden esetben a problémát. Úgy tudjuk ellenőrizni, hogy megnyitjuk a GXService mappát és ott, a jobb alsó sarokban a file-ok elkezdenek feltöltődni – kevesebb lesz. Ha ez nem indul el, akkor a Szolgáltatások alkalmazásban, a GarconOfficeDataHandler alkalmazást újra kell indítani.
Ha ez sem indítja el, akkor a fájlkezelőt állítsuk dátum szerint és a LEGELSŐT nyissuk meg a Note alkalmazással, és a VatValue részt keressük meg az alja felé. Ott, ha furcsa és hosszú számsor van, azt írjuk át egy darab nullára. Ha normális számot látunk ott, akkor viszont fogjuk meg ezt a sale file-t, és húzzuk át egy mentés mappába – amit mondjuk az Asztalon hozunk létre, így nem vész el az értékesítés, csak kikerül az, ami megakasztotta az értékesítések feltöltődését a felhőbe.
Amennyiben esetleg találunk valahol egy errors nevű fájlt, érdemes azt és a közvetlenül előtte és utána lévő fájlokat áthúzni egy külső mappába, aztán a legrégebbitől folytatni. Előbb-utóbb el fog indulni a feltöltés.

F999-es hibakód: Windows op rendszeren
Ez egy általános hibakód. Első körben érdemes megkérdezni, hogy be van-e kapcsolva a nyotató, ugyanis a LED-ek akkor is világítanak, ha nincsen. Ha be van és a feed gombra is reagál, akkor valószínűleg resetelni kell. Érdemes tehát azzal kezdeni, hogy megnyitod az AEEConfigot (lekerül ugye a tálca jobb sarkán a menübe), ott jobb egérgomb, restart AEEDriver.
1. AEEConfig elindít, tálcán a rejtett ikonok -> AEEDriver Restart
2. Funkciók -> 3szög a jobb alsó sarokban -> Beállítások -> USB -> Párosítás
Kódgenerálás: Funkciók -> S mód, amihez kelleni fog egy S mód kód/párosítókód. Generálni a szervizkod.hu oldalon lehet: ball felső sarokban meg kell nyitni a menüt. Pénztárgépek -> AP szám -> S mód -> kód generálás – ezzel lehet majd belépni az USB párosítás menübe.


Eladás sztornó:
Abban az esetben, ha van FisCates adóügyi nyomtató a géphez csatlakoztatva, akkor a GarconGO Pénztárgép menüjén belül kell megkeresni a sztornó gombot, és a felugró ablakot értelemszerűen kitölteni.
Amennyiben nincs adóügyi, úgy minden bizonnyal pénztárgépet használnak, tehát azon ők tudnak maguknak sztornózni (nekünk a pénztárgéphez semmi közünk), ha a BackOffice-ban is szeretnék, akkor alábbi módon lehet kikeresni:
Backoffice -> Értékesítések -> Értékesítések lista -> Tétel kiválasztása -> Sztornó a jobb felső sarokban (ezek egyébként ugyanitt meg lehet tekinteni, ha az állapot legördülő menüből a sztornót kiválasztjuk).

Házberagadás hiba:
Hogyha nem tudja lecsukni a fedelet, akkor a FisCat logós takarólemezt le kell húzni és a fogaskereket tekerve be kell állítani a vágóélt a megfelelő állapotba, hogy le lehessen csukni. Ez azt jelenti, hogy nagyon sokszor azt a kis kereket egyik irányba vagy másik irányba kell forgatni (kb. 50x) és közben lehet látni, hogy húzódik vissza a kés, amikor a legkevésbé van kint, akkor ki lehet nyitni a fedelet.
Ha semmi nem működik akkor szerviz.

Különféle adóügyi újra nyomtatások:
Néha előfordulhat, hogy elkeveredik egy zárás, vagy egy ÁFA-s számla, stb., ezeket többnyire újra lehet nyomtatni, vagy pótolni az alábbi módokon.

Zárás újra nyomtatás:
Napot kell nyitni
X mód/Bizonylat másolatok/Bizonylat szerinti részletes
Kipiálni X-X és X-Z jelentést és OK

Ha itt üres nyugtát nyomtat, akkor csak AEE adatot tudunk (ez lenne a havi zárás is):
Z mód/AEE Adatai/Részletes
Itt értelemszerűen kitölteni, hogy zárás számtól zárás számig vagy dátumtól dátumig és OK

AEEPos -> FUN -> Z jelentések

Ha megvan a nyugta száma, amit újra szeretnénk nyomtatni:
Napot kell nyitni
X mód/Bizonylat másolatok/Bizonylat másolat - pontos
Itt kitölteni a zárás számát (nyugta szám első fele)
Nyugta típusát kiválasztani (Adóügyi bizonylat lesz a kiadott nyugta)
Nyugta számát beírni (nyugta szám második fele a "/" jel után)
Ok és már nyomtatja is

Ha nincs meg a pontos nyugtaszám és egy (vagy több) egész napot szeretnének újra nyomtatni:
Napot kell nyitni
X mód/Bizonylat másolatok/Zárás szerinti részletes
Itt kitölteni a zárások számát (ha egy nap akkor mindkét opcióhoz ugyanazt kell megadni)
Nyugta típusát kiválasztani (X-Eladás lesz a kiadott nyugta)
Ok és már nyomtatja is

F041-es hibaakód (DEPART REPORT NOT BE CLEARED) és 'nem sikerült kapcsolódni az adóügyi nyomtatóhoz’ hibaüzenet esetén (gyűjtő jelentés nem készült) az alábbit lehet tenni első körben:
AEEConfig/Z/időszaki/Gyűjtő, AEEConfig/X/Időszaki/Gyűjtő aztán Z/Zárás

Dátum és idő:
Óraátállításkor gyakran (és időnkét meg-, vagy átszemélyesítés esetén is akár) előfordul, hogy a számítógép órája átáll, azonban a Garconé valamiért nem. Ebben az esetben az alábbi módon lehet szinkronizálni:
AEEConfig - P mód - rendszer - dátum és idő - FELTÖLTÉS!
F094 - DATA ERROR esetén ugyanez az eljárás legyen az első.
P mód, rendszeropciók, dátum bal oldalt pipa és feltöltés.

Lejárt licensz:
Van, hogy valóban nem fizették még be a számlát, de például aznap fogják, vagy előző nap megtették már, de még nem lett kezelve. Ebben az esetben érdemes megnézni az office.garcon-on az XOFT és XOTFADMIN adatokkal belépni és leellenőrizni. Lehet nekik adni mentőövként három napot, de mindenképpen jelezni kell, hogyha van, akkor pótolja az elmaradását. Ha nincs, és nálunk pattog a labda, akkor jelezni Szilvinek, hogy legyen szíves rápillantani és validálni, ha valóban fizették.
Ha azonban befizették, és ez látható is az XOFTADMIN-ban is (lejáratnál a következő hónap elseje vagy második van írva már), akkor fel kell lépni az ügyfél gépére, és első körben az AEEConfigon keresztül DriverRestartot alkalmazni, aztán pedig a Szolgáltatások -> GarconOfficeDataHandler (kezd el begépelni, hogy garc…) újraindítására kattintani. Ez megoldja a problémát.
Illetve a GarconOfficeDataHandler újraindítása előtt érdemes megnézni a tulajdonságait  is  
Jobb klikktulajdonságok Indítás típusa: automatikus késleltetett indítás legyen és a 
Helyreállítás: Első hiba/Második hiba/További hibák: "A szolgáltatás újraindítása opciót kell választani.

Két nyomtatóra szeretnék küldeni a rendelést:
Ezt az IBOConsole-ban kell:
Belépés -> Database -> jobb klikk -> register kikeresni ezt: garcon.fdb (C - XOFT - garcon3)
ARU tábla PRINTER mezőjét kell "7"-re állítani, akkor mindkét nyomtató kinyomtatja.

Szerver-kliens kapcsolat:
Először a szervert kell telepíteni a szokásos módon.
Aztán a szerver c:\GXService mappát meg kell osztani. Jobb gomb / Tulajdonságok / Megosztás /Speciális megosztás. Majd engedélyt kell adni erre a könyvtárra a "VENDÉGEK" felhasználónak. Ugyanezt a "Biztonság" fülön is meg kell adni.
Kliens gép telepítésekor azt kell kiválasztani a legördülő menüből, hogy kliensként akarjuk telepíteni, ekkor a következő lépésben kérni fogja a Szerver gép IP címét. Ezt le kell kérni a másikon, aztán beírni ide. Ha kliens - szerver kapcsolat van akkor nem csak a Garcon-t kell megosztani a hálózaton, hanem a 
GXSERVER könyvtárat is, hisz a kliensről ide dobálja be az értékesítéseket. ha nincs megosztva akkor nem tudja!

Pénztárgép/nyomtató éves felülvizsgálat:
Pelle Gábor az illetékes kolléga, direktben neki kell erről jelezni, megírva az adott étterem nevét és/vagy a cégnevet is, az egység nyitvatartását, az ott dolgozó, kapcsolattartó elérhetőségét is.

Nem jó a mérleg:
’Súly lekérése a mérlegről...’ és nem engedi tovább benne.
 1. nem jó a COM port beállítás (COM3 helyett COM2-re van dugva a mérleg) - ilyenkor a registry/MerlegPort értékét változtatva lehet rájönni, hogy mi van (kilép - átállít - visszalép - próba)
 2. nem jó maga a kábel, vagy kicsúszott a mérlegből / gépből
 3. elállítódott a mérleg. Fn majd M5 megnyomásakor kiírja a mérleg, hogy milyen módon van konfigurálva, akkor jó, ha RS-PC re van állítva. Fn megnyom, M5 megnyom, kijelzőt megnéz. Ha nem jó, akkor megint Fn, majd M5, megnéz. 3 mód van, szóval gyorsan körbe lehet érni.
3-2-1 sorrendet javaslom.


